= = 
tendre comme les choses furent conduictes le jour de 
ceste derniere victoire. Vous asseurant quil fut des- 
pesché si soudainement — que je n’euz ongs loisir 
de ce faire Mais jestime que ce que j'en ay amplement 
escript au Roy ne vous aura esté celé qui contenoit la 
vraye vérité et la maniere comme toutes choses y pas- 
sarent Estant bien marry, Mgr, que vostre compai- 
gnye ne se y trouva Car auecq icelle j eusse esté en 
danger de faire grand paour à ceulx de la Basse 
Boullongne. Elle arriva, il me semble, ung jour ou 
deux après mon retour Et depuis ont mené un train 
de vivres au fort ou Ilz trouvarent les ennemys qui ne 
les volurent attendre, mais gaignarent à la fuytte par 
le pont de le brique. Nous y retournerons encores 
quelque jour Et pour la bonne conduite et deuotion 
En quoy sont de bien faire non seullement les chefz 
mais les soldatz je me promectz quelle fera si bon 
service au Roy que luy et vous en demeurerez comp- 
tans. 
Monseigneur je me recommande à vostre bonne 
grace et prie Dieu vous donner tres bonne et longue 
vye. De Montreul le xune jour de janvier 1545. 
Vre tres humble et tres obeissant serviteur 
| OuDART DU BIES 
À Mgr Mgr le conte d’Aubmalle 
Brez. Nar. Clairambault 330, f° 123. 
2 f. p‘ in-fo pap. Orig. 
(Cachet empreinte effacé). 
